సాయి కిషోర్

రవిశ్రీనివాసన్ సాయి కిషోర్ (జననం 6 నవంబర్ 1996) భారతీయ క్రికెటర్. సాయి కిషోర్ ఎడమచేతి  బౌలర్,  ఎడమచేతి బ్యాటింగ్  చేస్తాడు.

సాయి కిషోర్ 2023 అక్టోబర్ 3న నేపాల్‌తో జరిగిన ఆసియా క్రీడల పురుషుల క్రికెట్‌లో తన తొలి అంతర్జాతీయ మ్యాచ్ ఆడి ఆ తొలి మ్యాచ్‌లో 4 ఓవర్లలో 25 పరుగులకు ఒక వికెట్ తీసుకున్నాడు.

సాయి కిషోర్ దేశీయ మ్యాచ్‌లలో తమిళనాడు తరపున, ఐపీఎల్‌లో గుజరాత్ టైటాన్స్ తరపున అడుతున్నాడు.

దేశీయ కెరీర్
సాయి కిషోర్ 2017 మార్చి 12న 2016–17 విజయ్ హజారే ట్రోఫీలో తమిళనాడు తరపున లిస్ట్ ఏ అరంగేట్రం చేశాడు. ఆయన 2017 అక్టోబర్ 14న 2017–18 రంజీ ట్రోఫీలో తమిళనాడు తరపున ఫస్ట్-క్లాస్ అరంగేట్రం చేశాడు. సాయి కిషోర్ 2018 జనవరి 8న 2017–18 జోనల్ టీ20 లీగ్‌లో తమిళనాడు తరపున ట్వంటీ20 అరంగేట్రం చేశాడు.

సాయి కిషోర్ 2018–19 రంజీ ట్రోఫీలో తమిళనాడు తరఫున అత్యధిక వికెట్లు తీసిన బౌలర్‌గా నిలిచి ఆరు మ్యాచ్‌ల్లో 22 మందిని అవుట్ చేశాడు.

ఇండియన్ ప్రీమియర్ లీగ్
సాయి కిషోర్ 2020 ఐపీఎల్ వేలంలో చెన్నై సూపర్ కింగ్స్ అతన్ని 2020 ఇండియన్ ప్రీమియర్ లీగ్ కోసం ₹20 లక్షల బేస్ ధరకు కొనుగోలు చేసింది. ఆయన 2022 ఇండియన్ ప్రీమియర్ లీగ్ (ఐపీఎల్) వేలంలో గుజరాత్ టైటాన్స్ అతన్ని ₹3 కోట్ల ధరకు కొనుగోలు చేసింది.

అంతర్జాతీయ కెరీర్
సాయి కిషోర్ జూన్ 2021లో భారతదేశం శ్రీలంక పర్యటనకు వెళ్లే ఐదుగురు నెట్ బౌలర్లలో ఒకరిగా అతను ఎంపికయ్యాడు. ఆయన భారత జట్టులో కోవిడ్ -19 పాజిటివ్ కేసు నమోదైన తర్వాత కిషోర్‌ను పర్యటనలోని చివరి రెండు ట్వంటీ20 అంతర్జాతీయ (టీ20ఐ) మ్యాచ్‌ల కోసం భారత ప్రధాన జట్టులో చేర్చారు.

సాయి కిషోర్ జనవరి 2022లో వెస్టిండీస్‌తో జరిగిన స్వదేశీ సిరీస్ కోసం భారతదేశం టీ20ఐ జట్టులో ఇద్దరు స్టాండ్‌బై ఆటగాళ్ళలో ఒకడిగా ఎంపికయ్యాడు.

సాయి కిషోర్ చైనాలోని హాంగ్జౌలో జరిగిన 2022 ఆసియా క్రీడలకు భారత జట్టులో ఆడి బంగారు పతకాన్ని గెలుచుకున్నాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1996 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు